Source: https://www.obecpruske.sk/vzn-obce-pruske.phtml?id_menu=24952&module_action__60139__id_vzn=2858
Timestamp: 2019-09-17 11:37:31+00:00

Document:
Pre obyvateľov obce > VZN obce Pruské
Všeobecne záväzné nariadenie č. 01/2007 obce Pruské zo dňa 03.10.2007 o pravidlách času predaja v obchode a času prevádzky služieb v živnostenskom podnikaní
Schválené: 3.10.2007
Vyhlásené: 3.10.2007
Účinnosť: 18.10.2007
O B E C P R U S K É v súlade s ustanovením § 6 ods. 1, § 11 ods. 4 písm. g) , a § 4 ods. 3 písm. h) a i), zákona SNR č. 369/1990 Zb. o obecnom zriadení v znení neskorších zmien a doplnkov vydáva
Všeobecne záväzné nariadenie č. 01/2007
obce Pruské zo dňa 03.10.2007 o pravidlách času predaja v obchode
a času prevádzky služieb v živnostenskom podnikaní
Toto všeobecne záväzné nariadenie (ďalej len „VZN“) určuje pravidlá času predaja v obchode a pravidlá času prevádzky služieb 1) (ďalej len „prevádzková doba“) živnostenského podnikania 2) v prevádzkarňach a v priestoroch súvisiacich s prevádzkovaním živnosti 3) na území obce Pruské (ďalej len „obec“) okrem prevádzkovej doby na trhových miestach a predajnej doby pri ambulantnom predaji.4)
(1) Za nočný čas sa pre účely tohto VZN považuje čas medzi 22.00 hod. a 6.00 hod. 5)
(2) Za šírenie nadmerného hluku sa pre účely tohto VZN považuje porušenie povinností a limitov stanovených osobitným predpisom. 6)
Prevádzková doba obchodných živností
(1) Prevádzková doba obchodných živností spočívajúcich v predaji potravinárskeho, priemyselného tovaru a v pohostinskej činnosti sa určuje v dňoch pondelok až nedeľa medzi 6,00 až 22,00 hod.
(2) Prevádzková doba obchodných živností spočívajúcich v pohostinskej činnosti for¬mou sezónneho exteriérového posedenia funkčne súvisiaceho s prevádzkarňou sa určuje v dňoch pondelok až nedeľa medzi 6,00 až 22,00 hod.
(3) Sezónne exteriérové posedenie funkčne súvisiace s prevádzkarňou sa môže prevádzkovať len na základe súhlasu. O súhlase rozhoduje obec na základe žiadosti podnikateľa.
Prevádzková doba živností poskytujúcich služby
Prevádzková doba živností poskytujúcich služby sa určuje:
a) služby ubytovacích zariadení (hotely, penzióny, ubytovne, motely, kempingy) v dňoch pondelok až nedeľa nepretržite po celých 24 hodín,
b) internetové služby, videopožičovne, počítačové herne a ostatné služby v dňoch pondelok až nedeľa medzi 6,00 až 22,00 hod.
Prevádzková doba výrobných živností
Prevádzková doba výrobných živností sa určuje v dňoch pondelok až piatok medzi 6,00 hod. až 22,00 hod.
Pravidlá povoľovania prevádzkovej doby
(1) Určenú prevádzkovú dobu obchodných živností, živností poskytujúcich služby a výrobných živností je podnikateľ povinný písomne oznámiť obci do 15 dní od otvorenia prevádzkarne alebo od uskutočnenej zmeny.
(2) Podnikateľ môže živnosti uvedené v § 3 ods. 1 a 2 a § 4 ods. b) a § 5 tohto nariadenia prevádzkovať v inej dobe než určenej týmto nariadením len na základe povolenia.
(3) O prevádzkovej dobe nad rámec ustanovený v § 3 ods. 1 a 2, § 4 ods. b) a § 5 tohto nariadenia rozhoduje obec na žiadosť podnikateľa. Obec vydá povolenie na prevádzkovú dobu nad rámec určený týmto nariadením vždy len na určitú dobu nie dlhšiu ako jeden rok; také povolenie môže vydať aj opakovane, vždy na dobu určitú nepresahujúcu jeden rok.
(4) Pri povoľovaní prevádzkovej doby obec vychádza z požiadavky podnikateľa tak, aby boli uspokojené potreby obyvateľov obce.
(5) Pri organizovaní neverejnej spoločenskej akcie v prevádzkarni (uzatvorená spoločnosť, svadba, promócie a pod.) nad rámec povolenej prevádzkovej doby je podnikateľ povinný písomne požiadať obec o jej predĺženie najneskôr 5 dní pred konaním akcie.
6) Obec môže určiť, zmeniť alebo obmedziť prevádzkovú dobu inak, ako je uvedená v tomto nariadení, ak to vyžaduje verejný záujem.
(7) Na základe opodstatnených sťažností občanov môže obec povolenú prevádzkovú dobu obmedziť, ak ide o prevádzkareň alebo priestor súvisiaci s prevádzkovaním živnosti, ktorý svojou činnosťou ruší nočný kľud alebo inak narúša verejný poriadok 7) v jej okolí.
(1) Spôsob informovania o prevádzkovej dobe určenej pre spotrebiteľa a označenie prevádzkarne obchodným menom a sídlom upravuje osobitný predpis. 8)
(2) Podnikateľ je povinný pri vykonávaní podnikateľskej činnosti prispôsobiť činnosť prevádzkarne tak, aby sa návštevníci po povolenej prevádzkovej dobe nezdržiavali v prevádzkarni.
(3) Pri zrušení prevádzkarne je podnikateľ povinný písomne informovať najneskôr sedem dní pred zrušením prevádzkarne obec o tom, kde a kto je povinný vyrovnať prípadné záväzky. 9)
Kontrolná činnosť a sankcie
(1) Kontrolu dodržiavania tohto VZN sú oprávnení vykonávať kontrolne orgány podľa osobitných predpisov, a na základe písomného poverenia starostom obce Pruské poslanci obecného zastupiteľstva, útvar kontroly a príslušní poverení zamestnanci obce.
(2) Starosta môže právnickej alebo fyzickej osobe oprávnenej na podnikanie, ktorá poruší toto nariadenie uložiť pokutu podľa osobitného predpisu.10)
(3) Porušenie tohto nariadenia fyzickou osobou sa posudzuje ako priestupok podľa osobitného predpisu.11)
Povolenia o predajnej a prevádzkovej dobe vydané pred účinnosťou tohto nariade¬nia sa považujú za povolenia vydané podľa tohto VZN.
1. Toto VZN o usmerňovaní podnikateľskej činnosti bolo schválené uznesením obecného zastupiteľstva v Pruskom č. 06/2007 dňa 03.10.2007.
2. Toto VZN nadobúda účinnosť 15 – tým dňom od jeho vyvesenia na úradnej tabuli obce Pruské.
1) § 14 ods. 2 písm. c) zákona č. 634/1992 Zb. o ochrane spotrebiteľa v znení neskorších predpisov
2) Zákon č. 455/1991 Zb. o živnostenskom podnikaní v znení neskorších predpisov
3) § 17 ods. 1 – 3 zákona č. 455/1991 Zb. o živnostenskom podnikaní v znení neskorších predpisov
4) Všeobecne záväzné nariadenie zo dňa 18.10.1998, ktorým sa upravujú podmienky predaja výrobkov a poskytovania služieb na trhových miestach a ambulantnom predaji na území obce Pruské
5) § 13 n ods. 2 zákona č. 272/1994 Z.z. o ochrane zdravia ľudí v znení neskorších predpisov
6) Nariadenie vlády č. 40/2002 Z.z. o ochrane zdravia pred hlukom a vibráciami v znení neskorších predpisov
7) § 47 zákona č. 372/1990 Zb. zákona o priestupkoch v znení neskorších predpisov
8) 14 ods. 2 písm. a) a c) zákona č. 634/1992 Zb. o ochrane spotrebiteľa v znení neskorších predpisov
9) § 14 ods. 3 zákona č. 634/1992 Zb. o ochrane spotrebiteľa v znení neskorších predpisov
10) § 13 ods. 9 písm. a) zákona č. 369/1990 Zb. o obecnom zriadení v znení neskorších predpisov
11) § 47 ods. 1 písm. b) a § 48 zákona č. 372/1990 Zb. o priestupkoch v znení neskorších predpisov
Návrh tohto VZN vyvesený na úradnej tabuli obce dňa: 14.09.2007
Návrh tohto VZN zverejnený v miestnom rozhlase dňa: 14.09.2007
Vyhodnotenie pripomienok k návrhu VZN uskutočnené dňa: 25.09.2007
Schválené VZN vyvesené na úradnej tabuli obce dňa: 03.10.2007
VZN zvesené dňa: 18.10.2007
(44 kB)VZN č. 01-2007 o predajnej a prevádzkovej dobe.doc

References: § 6
 § 11
 § 4
 § 3
 § 4
 § 5
 § 3
 § 4
 § 5
 § 14
 § 17
 § 13
 § 47
 § 14
 § 13
 § 47
 § 48